ananddey/assamese-wiki-corpus huggingface dataset:
উধৌলি

উধৌলি (আক্ষৰিক অৰ্থ- তললৈ গৈ থকা) নেপাল, ভাৰত আৰু বিশ্বৰ অন্যান্য বিভিন্ন দেশৰ সুনুৱাৰ, লিম্বু, যক্ষ্খা, খাম্বু ৰায় আদি খিলঞ্জীয়া লোক বসতিপ্ৰধান অঞ্চলত কিৰাট জনগোষ্ঠীয়ে বিশেষভাৱে পালন কৰা এক জনগোষ্ঠীয় উৎসৱ। প্ৰতি বছৰে এই উৎসৱ শীতকাল আহিলে কম উচ্চতাৰ ঠাইৰফালে অৰ্থাৎ তললৈ প্ৰব্ৰজনৰ পৰ্যায় হিচাপে চিহ্নিত কৰি উদ্‌যাপন কৰা হয়। কম উচ্চতাৰ অঞ্চলৰপৰা ওপৰলৈ পাহাৰীয়া অঞ্চললৈ প্ৰব্ৰজনক উভৌলি (ওপৰলৈ) বোলা হয়, যিটো এই সম্প্ৰদায়সমূহৰ বাৰ্ষিক উৎসৱো উধৌলী উৎসৱৰদিনা কিৰাট ৰাইজে ভাল শস্য যোগান ধৰাৰ বাবে মাতৃ প্ৰকৃতিক ধন্যবাদ জ্ঞাপন কৰে।

উধৌলি উৎসৱ সকলো কিৰাট ৰাইজে উদ্‌যাপন কৰে। বিশ্বাস কৰা হয় যে, উৎসৱৰ দিনাৰ পৰাই শীতকাল আৰম্ভ হয়। গতিকে মানুহ, চৰাই আৰু জীৱ-জন্তুৱে ঠাণ্ডা অঞ্চলৰপৰা উষ্ণ অঞ্চললৈ প্ৰব্ৰজন কৰে। মূলতঃ নেপালৰ পূব অঞ্চলত ইয়াক ছাকেৱা বা সাধাৰণতে ছাকেলা নামেৰে জনাজাত বিদেশী নৃত্য পৰিৱেশন কৰি উদ্‌যাপন কৰা হয়। নেপালত এই নৃত্য অতি জনপ্ৰিয় আৰু ঢোল/ঢোল, ঝ্যামতা/জংঘল আদিৰ তালত বৃত্তাকাৰে সুসম নৃত্য কৰি পৰিৱেশন কৰা হয়। ছাকেলাৰ নৃত্যৰ খোজবোৰ জীৱ-জন্তুৰ জীৱন-শৈলী আৰু তেওঁলোকৰ আচৰণৰপৰা নকল কৰা পূৰ্বপুৰুষৰপৰাই প্ৰচলিত হৈ আছে।

নৃত্যৰ সময়ত কিৰাট সম্প্ৰদায়ৰ প্ৰতিটো জনগোষ্ঠীয়ে নিজৰ নিজৰ উপগোত্ৰ অনুসৰি নিজৰ নিজৰ নৃত্যৰ পদক্ষেপ প্ৰদৰ্শন কৰে। যিহেতু ছাকেলা পৃথিৱী মাতৃক সন্মান জনোৱাৰ বাবে কৰা নৃত্য, সেয়েহে ই প্ৰকৃতিৰ মানুহক দিয়া উপহাৰৰ শলাগ লোৱা হিচাপে প্ৰকৃতিক সন্তুষ্ট কৰে বুলি বিশ্বাস কৰা হয়। গতিকে, ছাকেলাৰ প্ৰতিটো খোজতে নৃত্যশিল্পীয়ে দেখুৱায়, সভ্যতা কেনেকৈ আৰম্ভ হৈছিল আৰু কিৰাট মানুহে কেনেকৈ জীৱ-জন্তু আৰু চৰাইৰ সৈতে মিলা-প্ৰীতিৰে জীয়াই থাকিবলৈ শিকিছিল।

ছাকেলাৰ বাবে মূল গন্তব্যস্থান হ’ল খোটাং, ভোজপুৰ, ধৰণ, ধনকুটা, পাঠৰী, কানেপোখাৰী, কেৰাবাৰী আদি। কিৰাট জনগোষ্ঠীৰ এই ঘটনা মুন্ধুম (কিৰাট জনগোষ্ঠীৰ পৱিত্ৰ পুথি)তো উল্লেখ কৰা হৈছে।

তথ্যসূত্ৰ

শ্ৰেণী:নেপালৰ সংস্কৃতি
ধ্যান বুদ্ধ মূৰ্তি

ধ্যান বুদ্ধ ভাৰতৰ অন্ধ্ৰ প্ৰদেশৰ অমৰাৱতীত অৱস্থিত ধ্যান ভংগীমাত বহি থকা গৌতম বুদ্ধৰ প্ৰতিমূৰ্তি। ২০১৫ চনত সম্পূৰ্ণ হোৱা এই মূৰ্তিটো ১২৫ ফুট (৩৮ মিটাৰ) ওখ আৰু ই কৃষ্ণ নদীৰ পাৰৰ ৪.৫ একৰ ঠাই সামৰি লৈছে। খ্ৰীষ্টপূৰ্ব ২০০ চনৰ পৰা ২০০ খ্ৰীষ্টাব্দলৈকে এই অঞ্চলত ফুলি উঠা অমৰাৱতী স্কুল অৱ আৰ্টৰ ভাস্কৰ্য্যৰ আধুনিক প্ৰতিলিপিৰে সজাই তোলা হৈছে।

ইতিহাস

অমৰাৱতী আৰু ইয়াৰ কাষৰীয়া ধৰণিকোটাৰ লিপিবদ্ধ ইতিহাস খ্ৰীষ্টপূৰ্ব ৫ম শতিকাৰ পৰাই আৰম্ভ হয়। খ্ৰীষ্টপূৰ্ব ৩য় শতিকাৰ পৰা খ্ৰীষ্টীয় তৃতীয় শতিকালৈকে শাসন কৰা সতবাহনসকলৰ ৰাজধানী আছিল অমৰাৱতী। বৌদ্ধ আৰু হিন্দু ধৰ্ম উভয় ধৰ্মৰ পৃষ্ঠপোষকতাৰ বাবে সতবাহনসকল উল্লেখযোগ্য আছিল। অমৰাৱতীৰ আটাইতকৈ গুৰুত্বপূৰ্ণ ঐতিহাসিক স্মৃতিসৌধ হৈছে ভাৰতৰ প্ৰত্নতাত্ত্বিক জৰীপৰ দ্বাৰা সুৰক্ষিত আৰু পুৰণি সংগ্ৰহালয় নামেৰে জনাজাত ছাইট মিউজিয়াম আছে মহাচৈত্য।

ধ্যান বুদ্ধ প্ৰকল্পৰ কল্পনা ২০০২ চনত আৰ মল্লিকাৰ্জুন ৰাৱে কৰিছিল, যি তেতিয়া অন্ধ্ৰ প্ৰদেশৰ গুণ্টুৰ জিলাৰ সমাজ কল্যাণ বিভাগৰ উপ-সঞ্চালক আছিল। প্ৰায় ২০০ খ্ৰীষ্টপূৰ্ব – ২০০ খ্ৰীষ্টাব্দত এই অঞ্চলত ফুলি উঠা অমৰাৱতী স্কুল অৱ আৰ্টৰ মহিমাৰ পৰা অনুপ্ৰাণিত হৈ ইয়াক পুনৰ সৃষ্টি কৰিব বিচাৰিছিল। গুণ্টুৰ জিলা প্ৰশাসনে এই প্ৰকল্পৰ বাবে ৪.৫ একৰ মাটি প্ৰদান কৰে আৰু ২০০৩–০৪ চনত নিৰ্মাণ আৰম্ভ হয়। এই প্ৰকল্পৰ বাবে অন্ধ্ৰপ্ৰদেশ ৰাজ্য চৰকাৰ, গুণ্টুৰ জিলা প্ৰশাসন, দালাই লামা, পৰ্যটন বিভাগ, কলাচক্ৰৰ আয়োজক নৰবুলিংকাই, লগতে মল্লিকাৰ্জুনা ৰাৱে কৰা শুভেচ্ছা কাৰ্ড আৰু চিত্ৰ বিক্ৰীৰ পৰাও ধন আগবঢ়াইছিল। ২০০৭ চনত পৰ্যটন বিভাগে এই প্ৰকল্পৰ দায়িত্ব লয়।২০১৫ চনত নিৰ্মাণ সম্পূৰ্ণ হয়। ই কৃষ্ণা নদীৰ পাৰত থকা ৪.৫ একৰ (১.৮ হেক্টৰ) ভূমিত পদুম আকৃতিৰ মঞ্চত আঠটা খুঁটা থকা পদুমৰ চালিত থিয় হৈ আছে। এই মূৰ্তিটো বৃহৎ পদুম পেণ্ডেলৰ ওপৰত থিয় হৈ আছে যাৰ আঠটা স্তম্ভ আছে যিয়ে বুদ্ধৰ মোক্ষ লাভৰ বাবে উন্নত অষ্টভঁৰা পথৰ প্ৰতীক। এই অঞ্চলটোক চাৰিটা মণ্ডলত বিভক্ত কৰা হৈছে য'ত উচ্চ সত্যসমূহ চিত্ৰিত কৰা হৈছে আৰু জীৱনৰ পৰ্যায়সমূহৰ বাবে পাঁচটা আয়াকা স্তম্ভ।

প্ৰতিমূৰ্তিটোৰ তলৰ ভিত্তিত তিনিটা স্তৰৰ সংগ্ৰহালয় আছে, য’ত বৌদ্ধ তাৎপৰ্য্যপূৰ্ণ দৃশ্য চিত্ৰিত কৰা অমৰাৱতী শিল্পৰ ভাস্কৰ্য্য, অমৰাৱতী মহাচৈত্য স্তুপৰ মূল ৰিলিফৰ অধিকাংশ আধুনিক কপি যিবোৰ বৰ্তমান ভাৰত আৰু বিশ্বৰ সংগ্ৰহালয়ত আছে।

তথ্য সংগ্ৰহ

শ্ৰেণী:ভাৰতৰ পৰ্যটনস্থলী
জালাচট চাদাত

জালাচট চাদাত (ইংৰাজী: Zallascht Sadat; জন্ম: ১২ এপ্ৰিল ১৯৮৬) এগৰাকী আফগান-জাৰ্মান মডেল যিয়ে শেহতীয়া বছৰবোৰত কেইবাটাও সৌন্দৰ্য প্ৰতিযোগিতাত জয়লাভ কৰিছে। তেওঁৰ আটাইতকৈ শেহতীয়া বিজয় আছিল মিছ গ্ল’ব ২০১২ খিতাপ।

জীৱনী

জালাচট চাদাতে জাৰ্মানীৰ ফ্ৰাঙ্কফৰ্টত থকা ফ্ৰাঙ্কফৰ্ট ইউনিভাৰ্চিটি অৱ এপ্লাইড চাইন্সত ব্যৱসায় প্ৰশাসন অধ্যয়ন কৰিছিল। তেওঁ আফগানিস্তানৰ মহিলা আৰু শিশুসকলক সহায় কৰিবলৈ জালাচট চাদাত আফগানিস্তান ফাউণ্ডেশ্যন নামৰ নিজাকৈ এটা অলাভজনক সংস্থা গঠন কৰিছিল। জালাচট জাৰ্মানী আৰু কাটাৰৰ মাজত বসবাস কৰে।

সৌন্দৰ্য প্ৰতিযোগিতা

চাদাতে মিছ আফগানিস্তান ২০০৮–২০০৯ প্ৰতিযোগিতাত অংশগ্ৰহণ কৰি প্ৰথমটো খিতাপ জয় কৰিছিল। সেই সময়ত আফগানিস্তানৰ অস্থিৰ পৰিস্থিতিৰ বাবে এই প্ৰতিযোগিতাখন জাৰ্মানীৰ হামবাৰ্গত অনুষ্ঠিত হৈছিল। ১৯৭২ চনত জোহৰা ইউছুফ দাউদ মিছ আফগানিস্তান হিচাপে নিৰ্বাচিত হোৱাৰ পিছত তেৱেঁই হৈছে আনুষ্ঠানিকভাৱে নিৰ্বাচিত প্ৰথমগৰাকী মিছ আফগানিস্তান। ২০১০ চনত তেওঁ মিছ হেচেন ২০১০ আৰু মিছ চ্যুডডয়চগলেণ্ড ২০১০ প্ৰতিযোগিতাত জয়লাভ কৰে, যাৰ ফলত তেওঁ মিছ ডয়চলীয়ণ্ড ২০১০ প্ৰতিযোগিতাত অংশগ্ৰহণৰ সুযোগ পায় আৰু পৰৱৰ্তী সময়ত বিজয়ী হয়। তেওঁক মিছ ডয়চলীয়ণ্ড ২০১০ ৰ মুকুট পিন্ধোৱা হয়। ২০১১ চনত প্ৰতিযোগিতাখন অনুষ্ঠিত নোহোৱাৰ বাবে তেওঁ পিছৰ বছৰটো মিছ ডয়চলীয়ণ্ড খিতাপটো ধৰি ৰাখে। ২০১২ চনত জালাচটে ৱৰ্ল্ড বিউটি অৰ্গেনাইজেশ্যনৰদ্বাৰা আয়োজিত মিছ গ্ল’ব প্ৰতিযোগিতাত অংশ লৈ জয়লাভ কৰে। তেওঁক মিছ গ্ল’ব ২০১২ ৰ মুকুট প্ৰদান কৰা হয়।

তথ্য সংগ্ৰহ

বাহ্যিক সংযোগ

আনুষ্ঠানিক ৱেবছাইট

শ্ৰেণী:জাৰ্মানীৰ ব্যক্তি
শ্ৰেণী:আফগানিস্তানৰ ব্যক্তি
শ্ৰেণী:মডেল
শ্ৰেণী:সৌন্দৰ্য প্ৰতিযোগী
মধুমিতা ৰাউত

মধুমিতা ৰাউত এগৰাকী ভাৰতীয় শাস্ত্ৰীয় ওড়িছী নৃত্যশিল্পী। তেওঁ ১৯৫০-ৰ দশকত শাস্ত্ৰ-আধাৰিত জ্ঞানেৰে ভাৰতীয় শাস্ত্ৰীয় নৃত্য ওড়িছীক পুনৰুজ্জীৱিত কৰিছিল। তেওঁ এতিয়া দিল্লীত বাস কৰে৷ তেওঁ জয়ন্তিকা এছ'চিয়েচনৰ মায়াধৰ ৰাউত স্কুলত ওড়িছী নৃত্যৰ পৰিচালনা কৰে আৰু তেওঁ নিজেও ইয়াৰ এগৰাকী অধ্যাপক।

শিক্ষা আৰু প্ৰাৰম্ভিক জীৱন

তেওঁৰ পিতৃৰ নাম মায়াধৰ ৰাউত আৰু মাতৃৰ নাম মমতা খুণ্টিয়া। পিতৃৰ পৃষ্ঠপোষকতাত নৃত্য আৰু সংগীতৰ পৰিৱেশত, দিল্লীত ডাঙৰ দীঘল হোৱা মধুমিতা ৰাউতে দিল্লীৰ ভাৰতীয় বিদ্যা ভৱনৰ বিদ্যালয় আৰু ইন্দ্ৰপ্ৰস্থ মহাবিদ্যালয়ৰ পৰা শৈক্ষিক অৰ্হতা লাভ কৰিছিল। তেওঁ দিল্লী বিশ্ববিদ্যালয়ৰ পৰা ইংৰাজী সাহিত্যত স্নাতকোত্তৰ ডিগ্ৰী আৰু প্ৰদৰ্শন কলাৰ ডিপ্লোমা লাভ কৰে।

কৰ্মজীৱন

ৰাউত ওড়িছী নৃত্যৰ এগৰাকী সুদক্ষ নৃত্যশিল্পী। তেওঁ কৰা কামসমূহৰ হৈছে- হাংগেৰিয়ান কবিতা ৰচনা, গৱেটৰ কবিতাত নৃত্য পৰিচালনা আৰু নেডাৰলেণ্ডৰ বালিনী নৃত্যশিল্পী দিয়া তান্ত্ৰিৰ সৈতে ফিউজন নৃত্য কৰা। তেওঁ সামাজিক কাৰণত নৃত্যৰ মাধ্যমটো কাৰ্যকৰীভাৱে ব্যৱহাৰ কৰিছে। তেওঁ ভাৰতীয় কৰ্কট সমাজ, দিল্লী, ডব্লিউডব্লিউএফ (বিশ্ব বন্যপ্ৰাণী পুঁজি-ভাৰত), চিএপিএফ (মহিলাৰ জন্ম-পূৰ্ব নিৰ্মূলৰ বিৰুদ্ধে অভিযান), জীৱন ধাৰণৰ কলা আৰু 'হেভ-নট'ৰ উন্নতিৰ বাবে প্ৰদৰ্শন কৰিছে।

উৰিষ্যা ৰাজ্যৰ পুৰী জিলাত অৱস্থিত কোণাৰ্ক সূৰ্য মন্দিৰত ওড়িছী ভংগিমাত মধুমিতা ৰাউত নেডাৰলেণ্ড চেনেল ৱান (Netherlands Channel I) -য়ে ৰাউতৰ ওপৰত এখন তথ্যচিত্ৰ নিৰ্মাণ কৰিছে। জাৰ্মানীৰ ষ্টুটগাৰ্ট আৰু হাংগেৰিয়ান টেলিভিছনে ভাৰতৰ বিষয়ে তেওঁলোকৰ তথ্যচিত্ৰত মধুমিতা ৰাউতৰ নৃত্য প্ৰদৰ্শন কৰিছে। ৰাউতে ডাচ টেলিভিছন দ্বাৰা প্ৰযোজিত এখন চলচ্চিত্ৰতো মুখ্য চৰিত্ৰত অভিনয় কৰিছে। মধুমিতা ৰাউতে ভাৰত আৰু ভাৰতৰ বাহিৰত আয়াৰলেণ্ড, ইংলেণ্ড, স্কটলেণ্ড, নেডাৰলেণ্ড, জাৰ্মানী, বেলজিয়াম, হাংগেৰী, অষ্ট্ৰিয়া, স্পেইন, মৰক্কো, ফ্ৰান্স, পৰ্তুগাল, জাপান, আমেৰিকা যুক্তৰাষ্ট্ৰৰ দৰে দেশ আদিত মুখ্য নৃত্য উৎসৱত নৃত্য কৰিছে। তেওঁ আমেৰিকা যুক্তৰাজ্য, নেডাৰলেণ্ড, জাপান আৰু জাৰ্মানীৰ দৰে দেশত ওড়িছী নৃত্যৰ প্ৰশিক্ষণ দি আহিছে।

তেওঁ কেইবাটাও বঁটা লাভ কৰিছিল, যেনে উৰিষ্যা ৰাজ্যিক ঘুঙ্গুৰ সন্মান, উৎকল কন্যা বঁটা, মহিলা শক্তি সন্মান, ভাৰত নিৰ্মাণ বঁটা, উৰিষ্যা লিভিং লেজেণ্ড বঁটা ২০১১।

মধুমিতা ৰাউতে ২০০৭ চনত দিল্লীৰ “ওড়িছী: হোৱাট, হোৱাই এণ্ড হাও: ইভোলিউচন, ৰিভাইভেল এণ্ড টেকনিক” নামৰ এখন কিতাপ ৰচনা কৰিছে। কিতাপখন দিল্লীৰ বি.আৰ. ৰিদমছৰ দ্বাৰা প্ৰকাশিত হৈছে।

বঁটাসমূহ

ওড়িছী নৃত্যৰ ওপৰত কৰা কামৰ স্বীকৃতিস্বৰূপে মধুমিতা ৰাউতে নিম্নলিখিত বঁটাসমূহ লাভ কৰিছিল:

উৰিষ্যা ৰাজ্য ঘুঙ্গুৰ সন্মান ২০১০
উৎকল কন্যা বঁটা ২০১০
মহিলা শক্তি সন্মান ২০১০
ভাৰত নিৰ্মাণ বঁটা ১৯৯৭
উৰিষ্যা লিভিং লেজেণ্ড এৱাৰ্ড ২০১১

তথ্য সংগ্ৰহ

বাহ্যিক সংযোগ

Odissi: What, Why and How : Evolution, Revival & Technique by Madhumita Raut, Published B.R.Rhythms, Delhi, 2007. ISBN 81-88827-10-X.
30th Annual awards of ‘Ghungur', 14 February 2011.
Reviving Odissi with a focus on the classical The Hindu, 28 December 2010.
Delectable depiction of Navararas by N K MUDGAL.
4th Guru Shishya Parampara Dance Festival Delhi, 15 December 2008.
Christian MySpace: What Why N How - Madhumita Raut Learn About Odissi Dance Form
Odissi Workshop in Germany, Monday, 16 May 2011.
Dance Recitals in Malaysia, 4 and 5 November 2011
ওডোৰা
হাটৰা

শ্ৰেণী:ভাৰতৰ শাস্ত্ৰীয় নৃত্য
শ্ৰেণী:জীৱিত ব্যক্তি
শ্ৰেণী:ওড়িয়া ব্যক্তি
জিৎ গাংগুলী

জিৎ গাংগুলী এজন ভাৰতীয় কথাছবি সংগীত পৰিচালক, গায়ক আৰু সুৰকাৰ হিচাপে বলিউডত কাম কৰি আছে ।

বাহ্যিক সংযোগ

শ্ৰেণী:সংগীত পৰিচালক
শ্ৰেণী:জীৱিত ব্যক্তি
অসম ব্যৱস্থাপনা প্ৰতিষ্ঠান

অসম ব্যৱস্থাপনা প্ৰতিষ্ঠান অসমৰ গুৱাহাটীত অৱস্থিত এখন ৰাজ্য চৰকাৰৰ বাণিজ্য প্ৰতিষ্ঠান। উত্তৰ-পূৰ্বাঞ্চলত বৃত্তিগত ব্যৱস্থাপনা শিক্ষাৰ উৎকৰ্ষ সাধন কৰাৰ উদ্দেশ্যে ১৯৮৮ চনত অসম চৰকাৰে এই প্ৰতিষ্ঠান প্ৰতিষ্ঠা কৰে। বৰ্তমান ইয়াৰ প্ৰশাসনিক কাম কাজ অসম ছচাইটিয়ে পৰিচালনা কৰে। অসম চৰকাৰৰ মুখ্য সচিব এই প্ৰতিষ্ঠানৰ প্ৰধান।

ইতিহাস

অসমৰ প্ৰাক্তন মুখ্যমন্ত্ৰী হিতেশ্বৰ শইকীয়াৰ বিশেষ অনুৰোধত সৰ্ব ভাৰতীয় প্ৰযুক্তি শিক্ষা পৰিষদে এই প্ৰতিষ্ঠানৰ পাঠ্যক্ৰমত অনুমোদন জনায়। প্ৰয়োজনীয় আন্তঃগাথঁনিৰ অভাৱৰ স্বত্তেও এক সুস্থ শৈক্ষিক পৰিৱেশ থকাৰ বাবেই এই প্ৰতিষ্ঠানে সৰ্ব ভাৰতীয় প্ৰযুক্তি শিক্ষা পৰিষদৰ পৰা অনুমতি লাভ কৰিছিল। ২০৫ চনৰ জানুৱাৰী মাহত অসম ব্যৱস্থাপনা প্ৰতিষ্ঠান ইয়াৰ স্থায়ী চৌহদতলৈ স্থানান্তৰ কৰা হয়। স্থানান্তৰৰ পিছত এই প্ৰতিষ্ঠানৰ আন্তঃগাথঁনিৰ অভাৱ বহু পৰিমানে কমিছে।

শিক্ষা

১৯৯৪ চনৰ পৰা প্ৰতিষ্ঠানখনে ব্যৱস্থাপনাৰ স্নাতকোত্তৰ ডিপ্লোমা (PGDM) পাঠ্যক্ৰম আগবঢ়াই আহিছে। লগতে ই বিভিন্ন কাৰ্যসূচীৰ প্ৰশিক্ষণ, প্ৰকল্প গৱেষণা আৰু প্ৰকল্পৰ বাবে আৰোপিত কামৰ পৰামৰ্শ আৰু খতিয়ান দাঙি ধৰে।
ব্যৱস্থাপনাৰ স্নাতকোত্তৰ ডিপ্লোমা পাঠ্যক্ৰম ত্ৰি-ষাণ্মাসিক সজ্জাৰ। প্ৰশাসনিক সমিতিৰ পৰামৰ্শ মতে ২০০৮ চনত ইয়াৰ ব্যৱস্থাপনাৰ স্নাতকোত্তৰ ডিপ্লোমা পাঠ্যক্ৰম দুজন বিখ্যাত ভাৰতীয় ব্যৱস্থাপনা প্ৰতিষ্ঠান,কলকাতাৰ অধ্যাপকৰ দ্বাৰা পুনৰীক্ষণ কৰোৱা হৈছিল। লগতে প্ৰতি বছৰে ইয়াৰ শৈক্ষিক পৰিষদে বাৰ্ষিক সভাত এই পাঠ্যক্ৰমৰ পুনৰীক্ষণ কৰে।

ইয়াত মৌলিক ব্যক্তব্য আগবঢ়াবলৈ দেশ-বিদেশৰ বহু খ্যাতি সম্পন্ন ব্যক্তিক আমন্ত্ৰণ জনোৱা হয়। যেনে ছাচছেক্স বিশ্ববিদ্যালয়ৰ ডঃ স্কাৰলেট এপষ্টেইন, ভাৰতীয় ব্যৱস্থাপনা প্ৰতিষ্ঠান,কলকাতাৰ ডঃ সুবীৰ চৌধাৰী, ভাৰতীয় ৰিজাৰ্ভ বেংকৰ পূৰ্বৰ গভৰ্ণৰ অধ্যাপক চি. ৰংগৰাজন ইত্যাদিয়ে ইয়াত ভাষণ প্ৰদান কৰিছে। অসম ব্যৱস্থাপনা প্ৰতিষ্ঠানৰ বাৰ্ষিক বাণিজ্য উৎসৱ। বিভিন্ন সামাজিক উপাদানৰ মাজেৰে সামাজিক দায়বদ্ধতা আৰু সামাজিক ভাৱে অৰ্থপূৰ্ণ সৃষ্টিশীল কাৰ্য সম্পাদনৰ যোগেদি সমাজৰ অৰ্থ-সামাজিক ভেটি সুদৃঢ় কৰা তথা এক সুস্থ বাণিজ্যৰ বাতাবৰণ সৃষ্টি কৰা এই উৎসৱৰ মূল উদ্দেশ্য।

ইয়াৰ বিভিন্ন কাৰ্যসূচী সমূহ হল:
যোজনা - বাণিজ্য পৰিকল্পনা প্ৰতিযোগিতা
কুইজিকেলচ - কুইজ প্ৰতিযোগিতা
ৰণভূমি – বাণিজ্য তৰ্ক প্ৰতিযোগিতা
এড জাপ – বিজ্ঞাপন প্ৰতিযোগিতা

তথ্য সংগ্ৰহ

বহিঃসংযোগ

শ্ৰেণী:অসমৰ মহাবিদ্যালয়সমূহ
বেদ কুমাৰী ঘাই

]] ২০১৪ চনৰ ৩১ মাৰ্চত নতুন দিল্লীৰ ৰাষ্ট্ৰপতি ভৱনত অসামৰিক বিনিয়োগ অনুষ্ঠানত অধ্যাপক বেদ কুমাৰী ঘাইক পদ্মশ্ৰী বঁটা প্ৰদান কৰি ৰাষ্ট্ৰপতি শ্ৰী প্ৰণৱ মুখাৰ্জীয়ে
বেদ কুমাৰী ঘাই জম্মু-কাশ্মীৰৰ জম্মু চহৰৰ এগৰাকী ভাৰতীয় সংস্কৃত পণ্ডিত। তেওঁ জম্মু বিশ্ববিদ্যালয়ৰ সংস্কৃত বিভাগৰ মুৰব্বী আছিল।ভাৰতৰ চতুৰ্থ সৰ্বোচ্চ অসামৰিক বঁটা “পদ্মশ্ৰী” আৰু দেশৰ নাৰী সকলৰ বাবে আগবঢ়োৱা সৰ্ব্বোচ্চ অসামৰিক বঁটা, “স্ত্ৰী শক্তি বঁটা” প্ৰাপক।

প্ৰাৰম্ভিক জীৱন

১৯৩১ চনৰ ১৬ ডিচেম্বৰত জম্মু প্ৰতাপ গড় মহল্লাত বেদ কুমাৰী ঘাইৰ জন্ম হৈছিল। জম্মুতেই স্কুলীয়া শিক্ষা সমাপ্ত কৰিছিল। ১৯৫৩ চনত পাঞ্জাব বিশ্ববিদ্যালয়ৰ পৰা সংস্কৃতত এম এ পাছ কৰাৰ পিছত, ১৯৫৮ চনত প্ৰাচীন ভাৰতীয় ইতিহাস আৰু সংস্কৃতিত এম এ পাছ কৰে । ইয়াৰ কিছুদিনৰ ব্যৱধানত, ১৯৬০ চনত বানাৰস হিন্দু বিশ্ববিদ্যালয়ৰ পৰা সংস্কৃত ভাষাত পি এইচ ডি ডিগ্ৰী লাভ কৰে।

কৰ্মজীৱন

ঘাইয়ে প্ৰথমে নিজৰ কৰ্মজীৱন আৰম্ভ কৰিছিল জম্মুৰ গভৰ্ণমেণ্ট কলেজ ফৰ ৱমেন, পেৰেডত সংস্কৃতৰ অধ্যাপিকা হিচাপে। তেওঁ ১৯৯১ চনৰ ৩১ ডিচেম্বৰত অৱসৰ গ্ৰহণ কৰে। অৱসৰ লোৱা সময়লৈকে তেওঁ জম্মু বিশ্ববিদ্যালয়ৰ স্নাতকোত্তৰ পৰ্যায়ৰ সংস্কৃত বিভাগৰ মুৰব্বী হিচাপেই অধিস্থিত আছিল।১৯৬৬–১৯৬৭ আৰু ১৯৭৮–১৯৮০ চনত ডেনমাৰ্কৰ কোপেনহেগেন বিশ্ববিদ্যালয়ৰ ভাৰতীয় অধ্যয়ন প্ৰতিষ্ঠানত পাণিনিৰ সংস্কৃত ব্যাকৰণ আৰু সাহিত্যৰ অধ্যাপনা কৰিছিল। তেওঁ ডগৰি ভাষাৰ পণ্ডিত আছিল আৰু হিন্দীও জানিছিল। ইয়াৰ উপৰিও তেওঁ বিভিন্ন সামাজিক কামৰ লগতো জড়িত আছিল।

ব্যক্তিগত জীৱন আৰু মৃত্যু

ঘাইয়ে ড° ৰাম প্ৰতাপৰ সৈতে বিবাহপাশত আবদ্ধ হৈছিল,যি জন সংস্কৃতত বিদগ্ধ পণ্ডিত আছিল । ২০২৩ চনৰ ৩০ মে'ত ৯১ বছৰ বয়সত ঘাইৰ মৃত্যু হয়।

স্বীকৃতি

২০১৪ চনত ভাৰতৰ ৰাষ্ট্ৰপতি শ্ৰী প্ৰণৱ মুখাৰ্জীৰ পৰা ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰী লাভ কৰে ।
সংস্কৃতত বৃত্তিৰ বাবে ভাৰতৰ ৰাষ্ট্ৰপতিৰ পৰা সন্মানৰ প্ৰমাণপত্ৰ লাভ কৰে।
১৯৯৫ চনত জম্মু-কাশ্মীৰ চৰকাৰ পৰা সামাজিক কামৰ বাবে সোণৰ পদক লাভ কৰে।
১৯৯৭ চনত সংস্কৃত শিক্ষাৰ বাবে ৰাষ্ট্ৰপতিৰ বঁটা লাভ কৰে।
২০০৫ চনত ডোগ্ৰা ৰতন বঁটা, ২০০৯ চনত আজীৱন কৃতিত্ব বঁটা আৰু ২০১০ চনত ভাৰত চৰকাৰে দেশৰ নাৰী সকলৰ বাবে আগবঢ়োৱা সৰ্ব্বোচ্চ অসামৰিক বঁটা, “স্ত্ৰী শক্তিৰ বঁটা” ৰে বেদ কুমাৰী ঘাইক সন্মানিত কৰা হয়।[1]

তথ্যসূত্ৰ

শ্ৰেণী:ভাৰতীয় শিক্ষাবিদ
ৰফিকুল হুছেইন

ৰফিকুল হোছেইন অসমৰ এগৰাকী কবি তথা নাট পৰিচালক। তেখেতে ষাঠিৰ দশকৰ শেষৰ ভাগত কবি হিচাপে আত্মপ্ৰকাশ কৰে। ১৯৫৪ চনত অসমৰ গোলাঘাট জিলাৰ বোকাখাতত জন্মলাভ কৰিছিল।

২০২৬ চনৰ ৭ ফেব্ৰুৱাৰীৰ নিশা প্ৰায় ১০:৩০ বজাত গুৱাহাটীৰ এখন হাস্পতালত শেষ নিশ্বাস ত্যাগ কৰে হোছেইনে। ১ ফেব্ৰুৱাৰীত মৰিগাঁৱত এটা অনুষ্ঠানত অংশগ্ৰহণ কৰিছিল হোছেইনে। অনুষ্ঠানৰ পিছতে হোটেলৰ বাথৰূমত পিচলি পৰি গুৰুতৰভাৱে আঘাতপ্ৰাপ্ত হয় নাট্যকৰ্মীজন। ততাতৈয়াকৈ তেওঁক মৰিগাঁৱৰ এখন হাস্পতালত ভৰ্তি কৰি প্ৰাথমিক চিকিৎসা দিয়া হয় আৰু তাৰ পিছতে গুৱাহাটীলৈ উন্নত চিকিৎসাৰ বাবে স্থানান্তৰ কৰা হয়। অৱশেষত ৭ ফেব্ৰুৱাৰীত চিকিৎসাধীন অৱস্থাতে তেওঁৰ দেহাৱসান ঘটে।

প্ৰকাশিত গ্ৰন্থৰাজি

১৯৮৪ চনত তেওঁৰ প্ৰথম কবিতা সংকলন 'শৰবিদ্ধ আকাশ' প্ৰকাশ পায়। তাৰ পঁচিশ বছৰৰ পাছত ২০০৯ চনৰ ১০ অক্টোবৰত আঁক-বাঁক প্ৰকাশনৰ পৰা তেওঁৰ দ্বিতীয়খন কাব্য সংকলন "বিষাদ বসন্ত" প্ৰকাশিত হয়। ১৯৯৫ চনত প্ৰকাশ পোৱা "ধোঁৱা দৈৱকী জলাশয়" এতিয়ালৈকে প্ৰকাশিত হুছেইনৰ একমাত্ৰ নাট্য সংকলন।

২০১৮ চনত প্ৰকাশ হ‌য় তৃতীয়খন কাব্য সংকলন 'চাকিৰ চাংঘৰ'। চতুৰ্থখন কাব্য সংকলন 'গোপনৰ অন্তেষপুৰ' প্ৰকাশ হয় ২০২২ চনত আৰু ২০২৫ চনত কবি নীলাভ সৌৰভে সংকলিত কৰি উলিয়ায় কবিগৰাকীৰ 'ৰফিকুল হোচেইনৰ কবিতা সমগ্ৰ' শীৰ্ষক কবিতা সংকলনখনি।

১৯৮১-৮২ চনত ‘আজন্ম’ নাটকৰে নাট্যসৃষ্টিৰ পথত খোজ দিয়া ৰফিকুল হোছেইনে ১৯৯৫ চনত প্ৰকাশিত তেওঁৰ নাট্য সংকলন ‘ধোঁৱা-দৈৱকী-জলাশয়’ ৰ যোগেদি অসমীয়া নাট্যসাহিত্যলৈ উল্লেখযোগ্য অৱদান আগবঢ়াই যায়। ইয়াৰ উপৰিও "জলপ্ৰপাত"(২০০০), "সপোনৰ বৃন্দাবন" (২০০২), "অৰণ্যত উৰ্মিলা" (২০০৪), আৰু "ৰাতিৰ আকাশ" (২০০৭) শীৰ্ষক পূৰ্ণাংগ নাটক আৰু আঠখন একাংক নাটেৰে তেখেতে নাট্য-সাহিত্যক সমৃদ্ধ কৰিছে।

২০১৫ চনত তেওঁ নিজৰ নাট্য জীৱনৰ বিভিন্ন অভিজ্ঞতাৰ ভিত্তিত লিখা থিয়েটাৰী গল্প সংকলন ‘এটা পেটিকোটৰ কাহিনী আৰু অন্যান্য’ প্ৰকাশিত হয়।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া কবি
কমণ্ডলু

কমণ্ডলু ), কমণ্ডল বা কমণ্ডলম হৈছে এক ডিম্বাকাৰ পানীৰ পাত্ৰ। এই পাত্ৰৰ মূল হৈছে ভাৰতীয় উপমহাদেশ। শুকান ৰঙালাও বা নাৰিকলৰ খোলা, ধাতু, কমণ্ডলতৰু গছৰ কাঠ, বা মাটিৰ সহায়ত সাধাৰণতে হেণ্ডেল আৰু পানী ওলাই আহিব পৰা এডাল নলী সহ নিৰ্মিত। হিন্দু তপস্বী বা যোগীসকলে প্ৰায়ে ইয়াক খোৱা পানী সংৰক্ষণৰ বাবে ব্যৱহাৰ কৰে। তপস্বীসকলে বহন কৰা পানীভৰ্তি কমণ্ডলুৱে এক সৰল আৰু স্বয়ংসম্পূৰ্ণ জীৱনক প্ৰতিনিধিত্ব কৰে বুলি কোৱা হয়।

নিৰ্মাণৰ পদ্ধতি

কমণ্ডলু ধাতু, মাটি, কাঠ, নাৰিকলৰ খোলা আৰু শুকান ৰঙালাওকে ধৰি বিভিন্ন সামগ্ৰীৰে নিৰ্মিত হ'ব পাৰে। ৰঙালাওৰ কমণ্ডলু তৈয়াৰ কৰাৰ বাবে, এটা পকা ৰঙালাও নিৰ্বাচন কৰা হয় আৰু ভিতৰৰ মঙহ আৰু বীজ বোৰ পৰিষ্কাৰ কৰি কেৱল বাহিৰৰ খোলাটো ৰখা হয়। ইয়াক আধ্যাত্মিক পৰ্যায়ত এজন ব্যক্তিৰ পৰা অহংকাৰ আঁতৰোৱা বুলি ব্যাখ্যা কৰা হয়। পকা ৰঙালাওটোৱে ব্যক্তিজনক প্ৰতিনিধিত্ব কৰে, বীজ আৰু মঙহ অংশ হৈছে অহংকাৰ। এনেদৰে বীজ পৰিষ্কাৰ কৰাটো অহংকাৰ আঁতৰ কৰাৰ প্ৰতীক। অৰ্থাৎ উকা কমণ্ডলু এটাই আত্ম-উপলব্ধি স্বীকাৰ কৰিবলৈ উপযুক্ত এজন পৰিষ্কাৰ ব্যক্তিক প্ৰতিনিধিত্ব কৰে।

হিন্দু ধৰ্ম

কমণ্ডলুৰ পানীয়ে অমৃতাক প্ৰতিনিধিত্ব কৰে - জীৱনৰ অমৃত- এনেদৰে উৰ্বৰতা, জীৱন আৰু সম্পদৰ প্ৰতীক। কমণ্ডলু প্ৰায়ে দেৱতাৰ হাতত থকা বুলি দেখুওৱা হয়। শিৱ আৰু ব্ৰহ্মাৰ দৰে তপস্বীৰ লগতে বৰুণ, গংগা আৰু সৰস্বতীৰ দৰে নদীৰ দেৱী সকলৰ সৈতেও সম্পৰ্কিত। কৰমগমালাধাৰিণী দেৱীক কমণ্ডলুৰ মালা পিন্ধা বুলি বৰ্ণনা কৰা হৈছে। দেৱী মাহাত্ম্যা নামৰ পাঠ্যত উল্লেখ থকা অনুসৰি দেৱী ব্ৰহ্মচাৰিণীয়ে ৰাক্ষসবোৰক তেওঁৰ কমণ্ডলুৰ পৰা পবিত্ৰ পানী ছটিয়াই বধ কৰিছিল। খ্ৰীষ্টপূৰ্ব ১৮৩-১৬৫ খ্ৰীষ্টপূৰ্বৰ এটা মুদ্ৰাত কৃষ্ণই কমণ্ডলু ধৰি থকা দেৱতা ৰূপত দেখুওৱা হৈছে।

নদী সম্পৰ্কীয় কিংবদন্তি

পৌৰাণিক সৰস্বতী নদীৰ সৃষ্টি সম্পৰ্কীয় কিংবদন্তীত সৃষ্টিকৰ্তা-দেৱতা ব্ৰহ্মাৰ কমণ্ডলুৰ পৰা নিৰ্গত পানীৰ কথা উল্লেখ আছে। গঙ্গা নদীও ব্ৰহ্মাৰ কমণ্ডলুৰ মাজেৰে বৈ যোৱা বুলি বিশ্বাস কৰা হয়। গঙ্গাৰ জন্মসম্পৰ্কে এটা কিংবদন্তীত উল্লেখ থকা অনুসৰি ব্ৰহ্মাই বামনৰ ভৰিৰ আঙুলি ধুই তেওঁৰ কমণ্ডলুত সেই পানী সংগ্ৰহ কৰিছিল আৰু এই পানীয়েই গংগা নদীলৈ ৰূপান্তৰিত হয়।

আন এখন নদী চিলাম্বুৰ উৎপত্তি সম্পৰ্কীয় কাহিনী অনুসৰিও যেতিয়া ব্ৰহ্মাই বমনৰ ভৰিখন তেওঁৰ কামন্দালুৰ পানীৰে ধুইছিল, পৃথিৱীত বমনৰ ভৰিৰপৰা পৰা এটা টোপাল নদীলৈ ৰূপান্তৰিত হৈছিল আৰু এই নদীখনেই চিলাম্বু নদী বুলি জনা গৈছিল। তীৰ্থস্থান দৰ্শ পুষ্কৰিনীৰ বিষয়ে আন এটা পৌৰাণিক কাহিনীত বৰ্ণনা কৰা হৈছে যে যেতিয়া কাবেৰী নদীক ঋষি অগস্ত্যই
বিবাহৰ বাবে দিয়া প্ৰস্তাৱ অস্বীকাৰ কৰাত তেওঁ তেওঁৰ কমণ্ডলুত কাবেৰী নদীক আৱদ্ধ কৰিছিল।
ইয়াৰ ফলত নৈপৰীয়া অঞ্চলটো দুৰ্ভিক্ষৰ সন্মুখীন হয় আৰু এই কথা লক্ষ্য কৰি কাবেৰী কমণ্ডলুৰ পৰা পলাই যায় কিন্তু ঋষিৰ অভিশাপ লৈ শেষত দৰ্শা পুষ্কৰিনীত শুদ্ধ হয়। আন এক ব্যাখ্যা অনুসৰি কাবেৰীক বন্দী কৰি ৰখাৰ বাবে খং উঠি দেৱতা গণেশে কাউৰীৰ ৰূপত অগষ্ট্যৰ কামণ্ডলুটো তললৈ ঠেলি পেলাই দি কাবেৰীক উদ্ধাৰ কৰে আৰু পূৰ্বৰ নদীৰ ৰূপলৈ উভতি যায়।

বৌদ্ধ-জৈন ধৰ্ম

বৌদ্ধসকলে কোনো ৰীতি-নীতিৰ আগতে কমণ্ডলুৰ পৰা মানুহৰ হাতৰ তলুৱাত পানী ঢালে, য'ত পানী জীৱনৰ অমৃতৰ প্ৰতীক। ইয়াক ভুম্বা বুলিও কোৱা হয়। মৈত্ৰেয় আৰু অৱলোকিতেশ্বৰৰ দৰে বোধিসত্ত্বসকলৰ হাতত কমণ্ডলু থকা বুলি দেখুওৱা হৈছে। কমণ্ডলু প্ৰথমতে ব্ৰাহ্মণীয় হিন্দু ধৰ্মৰ পৰা বৌদ্ধ ধৰ্মলৈ, ব্ৰহ্মা দেৱতাৰ জৰিয়তে মৈত্ৰেয়লৈ প্ৰবাহিত হৈছিল বুলি কোৱা হয়। পিছত আন বহুতো মহাযান বৌদ্ধ দেৱতাৰ প্ৰতিনিধিত্বত কমণ্ডলু অন্তৰ্ভুক্ত কৰা হৈছিল।

জৈন দিগম্বৰ ঋষিসকলে "শৌচাগাৰৰ উদ্দেশ্যে" পানী সংৰক্ষণৰ বাবে কমণ্ডলু ব্যৱহাৰ কৰে।

তথ্যসূত্ৰ

শ্ৰেণী:হিন্দু ধৰ্ম
প্ৰুছিয়া ৰাজ্য

প্ৰুছিয়া ৰাজ্য ( ,) আছিল ১৭০১ আৰু ১৭১৮ চনৰ ভিতৰত প্ৰুছিয়া ৰাজ্যৰে গঠিত জাৰ্মান ৰাষ্ট্ৰ ৷ ১৮৬৬ চনত জাৰ্মানীৰ একত্ৰীকৰণৰ আঁৰত ই চালিকা শক্তি আছিল আৰু ১৯১৮ চনত ইয়াৰ বিলুপ্তিলৈকে জাৰ্মান সাম্ৰাজ্যৰ আগশাৰীৰ ৰাজ্য আছিল। ব্ৰেণ্ডেনবাৰ্গ ক্ষমতাৰ মুখ্য কাৰ্যালয় আৰু সত্তাৰ বিশিষ্ট অংশ হোৱাৰ বাবে ৰাজ্যখনক প্ৰুছিয়া - ব্ৰেণ্ডেনবাৰ্গ বা ব্ৰেণ্ডেনবাৰ্গ-প্ৰুছিয়া আৰু কেতিয়াবা অশুদ্ধভাৱে ব্ৰেণ্ডেনবাৰ্গ ৰাজ্য বা নৰ্ডমাৰ্ক ৰাজ্য বুলিও কোৱা হৈছিল।

প্ৰুছিয়াৰ ৰজাসকল আছিল হাউচ অৱ হোহেনজোলাৰ্নৰ ৷ ব্ৰেণ্ডেনবাৰ্গ-প্ৰুছিয়া ব্ৰেণ্ডেনবাৰ্গৰ নিৰ্বাচক ফ্ৰেডেৰিক উইলিয়ামৰ অধীনত এক সামৰিক শক্তিত পৰিণত হয়, যাক "মহান নিৰ্বাচক" বুলি জনা যায়। বিশেষকৈ ফ্ৰেডেৰিক দ্বিতীয় "মহান" ৰ ৰাজত্বকালত ৰাজ্য হিচাপে প্ৰুুুুুুছিয়াই তাৰ উত্থানৰ ধাৰাবাহিকতা অটুুত ৰাখে ৷ সাত বছৰীয়া যুদ্ধ (১৭৫৬–১৭৬৩) আৰম্ভ কৰাত ফ্ৰেডেৰিক দ্য গ্ৰেটে অষ্ট্ৰিয়া, ৰাছিয়া, ফ্ৰান্স আৰু ছুইডেনৰ বিৰুদ্ধে নিজৰ স্থান দখল কৰি জাৰ্মান ৰাষ্ট্ৰসমূহৰ মাজত প্ৰুছিয়াৰ প্ৰভাৱশালী ভূমিকা প্ৰতিষ্ঠা কৰাৰ লগতে দেশখনক ইউৰোপীয় মহাশক্তি হিচাপে প্ৰতিষ্ঠা কৰাত সহায় কৰিছিল শক্তিশালী প্ৰুছিয়ান সেনাৰ বিজয়ৰ জৰিয়তে। প্ৰুছিয়াই নিজৰ শাসনৰ অধীনত সকলো জাৰ্মান ৰাষ্ট্ৰক ( ছুইজাৰলেণ্ডৰ জাৰ্মান কেণ্টনসমূহ বাদ দি) একত্ৰিত কৰাৰ প্ৰচেষ্টা চলাইছিল আৰু অষ্ট্ৰিয়াক এনে একত্ৰিত জাৰ্মান ডমেইনত অন্তৰ্ভুক্ত কৰা হ'ব নে নহয় সেয়া এটা চলি থকা প্ৰশ্ন হৈ পৰিছিল। নেপোলিয়ন যুদ্ধৰ ফলত জাৰ্মান কনফেডাৰেচন গঠন হোৱাৰ পিছত জাৰ্মান ৰাষ্ট্ৰসমূহক একত্ৰিত কৰাৰ বিষয়টোৱে ১৮৪৮–১৮৪৯ চনৰ জাৰ্মান বিপ্লৱৰ সৃষ্টি কৰে, সকলো ৰাষ্ট্ৰৰ প্ৰতিনিধিয়ে নিজৰ সংবিধানৰ অধীনত একত্ৰিত হ'বলৈ চেষ্টা কৰে। ফেডাৰেচন গঠনৰ প্ৰচেষ্টা সফল নহ'ল আৰু ১৮৬৬ চনত জাৰ্মান কনফেডাৰেচনৰ পতন ঘটে যেতিয়া ইয়াৰ দুখন শক্তিশালী সদস্য ৰাষ্ট্ৰৰ মাজত অষ্ট্ৰিয়া-প্ৰাছিয়ান যুদ্ধ আৰম্ভ হয়।

১৮৬৬ চনত উত্তৰ জাৰ্মান কনফেডাৰেচন স্থাপনৰ অন্তৰালত প্ৰুুুুুছিয়া আছিল ইয়াৰ চালিকা শক্তি যিটো ১৮৭১ চনত ঐক্যবদ্ধ জাৰ্মান সাম্ৰাজ্যলৈ ৰূপান্তৰিত হয় আৰু আজিৰ ফেডাৰেল ৰিপাব্লিক অৱ জাৰ্মানীৰ আদিম নিৰন্তৰ আইনী পূৰ্বসূৰী বুলি গণ্য কৰা হয়। অষ্ট্ৰিয়া-প্ৰুছিয়ান যুদ্ধৰ পিছত উত্তৰ জাৰ্মান কনফেডাৰেচনক সামৰিক শক্তিৰ মিত্ৰতা হিচাপে বেছিকৈ দেখা গৈছিল যদিও ইয়াৰ বহু আইন পিছলৈ জাৰ্মান সাম্ৰাজ্যত ব্যৱহাৰ কৰা হৈছিল। ১৮৭০–১৮৭১ চনৰ ফ্ৰান্স-প্ৰুছিয়ান যুদ্ধত তৃতীয় নেপোলিয়নৰ পৰাজয়ৰ বাবে জাৰ্মান সাম্ৰাজ্যই প্ৰুছিয়ান আধিপত্যৰ অধীনত অষ্ট্ৰিয়া আৰু চুইজাৰলেণ্ডৰ বাহিৰেও সকলো জাৰ্মান ৰাষ্ট্ৰক সফলতাৰে একত্ৰিত কৰে । যুদ্ধই সকলো জাৰ্মান ৰাষ্ট্ৰক এক উমৈহতীয়া শত্ৰুৰ বিৰুদ্ধে একত্ৰিত কৰিলে আৰু বিজয়ৰ লগে লগে জাতীয়তাবাদৰ এক আপ্লুত ঢৌ আহিল যিয়ে একত্ৰীকৰণৰ বিৰোধী কিছুমানৰ মতামত সলনি কৰিলে।

১৯১৮–১৯১৯ চনৰ জাৰ্মান বিপ্লৱৰ লগে লগে প্ৰুছিয়া ৰাজ্যখন প্ৰুছিয়াৰ মুক্ত ৰাষ্ট্ৰলৈ ৰূপান্তৰিত হয়।

তথ্য সংগ্ৰহ
আশালতা বিশ্বাস

আশালতা বিশ্বাস (জন্ম মেহৰুন্নিছা; ১৯১৭–১৯৯২) এগৰাকী ভাৰতীয় চলচ্চিত্ৰ অভিনেত্ৰী আৰু প্ৰযোজক। তেওঁ ১৯৩০ চনৰপৰা ১৯৬০ চনৰ মাজভাগলৈকে হিন্দী ছবিত সক্ৰিয়ভাৱে কাম কৰিছিল। তেওঁ লাক্স চাবোনৰ ব্ৰেণ্ড এম্বেছাদৰ হোৱা প্ৰথম ভাৰতীয় অভিনেত্ৰীসকলৰ ভিতৰত অন্যতম আছিল।

আশালতা আছিল সংগীত সুৰকাৰ অনিল বিশ্বাসৰ প্ৰথম পত্নী। তেওঁলোকে ১৮ বছৰ ধৰি বৈবাহিক জীৱন-যাপন কৰিছিল আৰু সিহঁতৰ চাৰিগৰাকী সন্তান আছিল।

প্ৰাৰম্ভিক জীৱন আৰু বিবাহ

আশালতাৰ জন্ম হৈছিল ১৯১৭ চনত গুজৰাটৰ কচ্ছ জিলাত এটা গুজৰাটী মুছলমান পৰিয়ালত। তেওঁৰ জন্ম নাম আছিল মেহৰুন্নিছা। তেওঁৰ শৈশৱৰ বন্ধু শোভনা সমৰ্থ পৰৱৰ্তী সময়ত হিন্দী চলচ্চিত্ৰৰ জনপ্ৰিয় অভিনেত্ৰী হয়। তেওঁলোকৰ চাৰিগৰাকী সন্তান আছিল—প্ৰদীপ, অমিত, উৎপল আৰু শিখা। ১৯৫৪ চনত এই দম্পতী পৃথক হয়। ১৯৬১ চনত তেওঁলোকৰ জ্যেষ্ঠ পুত্ৰ প্ৰদীপ, যি এজন ভাৰতীয় বায়ুসেনাৰ কেডেট আছিল, বিমান দুৰ্ঘটনাত নিহত হয়।

কৰ্মজীৱন

আশালতাই ১৯৩০ৰ দশকৰ মাজভাগত অভিনয় জীৱন আৰম্ভ কৰে। তেওঁৰ প্ৰথম দিশৰ চলচ্চিত্ৰসমূহৰ ভিতৰত আজাদী (১৯৩৫), সজীৱ মূৰ্তি (১৯৩৫) আৰু ইনছাফ (১৯৩৬) উল্লেখযোগ্য। ১৯৩৬ চনত তেওঁ মনমোহন ছবিখনত শান্তি দেৱীৰ ভূমিকাত অভিনয় কৰে, যিখন বাণিজ্যিকভাৱে সফল হৈছিল। ১৯৩৮ চনত তেওঁ ডাঙৰ বাজেটৰ কল্পনাভিত্তিক নাট্যধৰ্মী চলচ্চিত্ৰ জ্বালাত কুন্তলা চৰিত্ৰত অভিনয় কৰে, যিখন সেই সময়ৰ সৰ্বাধিক উপাৰ্জন কৰা ভাৰতীয় চলচ্চিত্ৰ হৈছিল। এই সময়ছোৱাৰ আন উল্লেখযোগ্য ভূমিকাসমূহৰ ভিতৰত গীতা (১৯৪০) লতা হিচাপে। দীপক (১৯৪০) ছবিখনত তেওঁ পৃথ্বীৰাজ কাপুৰৰ সৈতে অভিনয় কৰিছিল।

তেওঁৰ সৌন্দৰ্য আৰু ব্যক্তিত্বৰ বাবে তেওঁক প্ৰায়ে আলোচনাৰ কেন্দ্ৰবিন্দু হিচাপে গণ্য কৰা হৈছিল।

মৃত্যু আৰু উত্তৰাধিকাৰ

আশালতা বিশ্বাসৰ মৃত্যু ১৯৯২ চনত বাৰ্ধক্যজনিত কাৰণত হয়।

তেওঁৰ পুত্ৰ উৎপল বিশ্বাস এগৰাকী সংগীত পৰিচালক হৈছিল আৰু শাহেনশাহ (১৯৮৮) আৰু শ্বেয়াৰ বাজাৰ (১৯৯৭) আদি চলচ্চিত্ৰত সংগীত পৰিচালনা কৰিছিল।

চলচ্চিত্ৰৰ তালিকা

আজাদী (১৯৩৫)
সজীৱ মূৰ্তি (১৯৩৫)
সতী তোৰাল (১৯৩৫)
বুলডগ (১৯৩৬)
ইনসাফ (১৯৩৬)
মহাগীত (১৯৩৬)
প্ৰেমবীৰ (১৯৩৬)
মনমোহন (১৯৩৬) — শান্তি চৰিত্ৰত
জ্বালা (১৯৩৮) — কুন্তলা চৰিত্ৰত
আজ কি দুনীয়া (১৯৪০)
দীপক (১৯৪০) — বীণা চৰিত্ৰত
দেশভক্ত (১৯৪০)
গীতা (১৯৪০) — লতা চৰিত্ৰত
ৰঙ্গীলা জৱান (১৯৪০)
শমশেৰবাজ (১৯৪০)
শোহাগ (১৯৪০) — কমলা চৰিত্ৰত
জিন্দেগী (১৯৪০) — ৰতনৰ বন্ধুৰ উপপত্নীৰ চৰিত্ৰত (‘‘আশালতা’’ নামে ক্ৰেডিট)
মধুসূদন (১৯৪১)
সচ্চা স্বপ্ন (১৯৪২)
সুখী জীৱন (১৯৪২)
হামাৰী বাত (১৯৪৩)
স্বৰ্ণভূমি (১৯৪৪)
চাৰ আঁখে (১৯৪৪)
বিংশী সদী (১৯৪৫)
শ্ৰীমান ফাণ্টুশ (১৯৬৫)
বিৰাদৰী (১৯৬৬)

প্ৰযোজক হিচাপে

মেহমান (১৯৫০)
বাজুবন্দ (১৯৫১)
বড়ী বহু (১৯৫১)

বাহ্যিক সংযোগ

তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
লুডৱিগ ৱিটগেনষ্টাইন

উদ্ধৃতি

যিবোৰ কথা কোৱাটো একান্তই প্ৰয়োজনীয়, সেই কথাবোৰ ক'ব লাগিব অতি স্পষ্ট ভাষাৰে, যি মানুহে স্পষ্ট ভাষাৰে কথা ক'ব নাজানে বা নোৱাৰে তেওঁ নীৰৱ হৈ থকাই শ্ৰেয়।

উৎস

বাহ্যিক সংযোগ

Category:দাৰ্শনিক
Category:মৃত ব্যক্তি
শ্ৰেণী:পৰিচয় অংশৰ প্ৰয়োজন থকা পৃষ্ঠা
সুনীল আৰোৰা

সুনীল আৰোৰা ভাৰতৰ ২৩ সংখ্যক মুখ্য নিৰ্বাচন আয়ুক্ত। তেওঁ এছ’চিয়েশ্যন অৱ ৱৰ্ল্ড ইলেকচন বডিজ (এ-ৱেব)ৰ অধ্যক্ষও আছিল। তেওঁ ৰাজস্থান কেডাৰৰ ১৯৮০ বেট্চৰ ভাৰতীয় প্ৰশাসনিক সেৱা (আই এ এছ)ৰ অৱসৰপ্ৰাপ্ত বিষয়া। তেওঁ ভাৰত চৰকাৰৰ দুটা মন্ত্ৰালয়ত সচিব হিচাপেও কাৰ্যনিৰ্বাহ কৰিছিল।

ব্যক্তিগত জীৱন

তেওঁৰ দুজন ভাতৃৰ ভিতৰত এজন আই এ এছ বিষয়া আৰু আনজন ভাৰতীয় বৈদেশিক সেৱাৰ কূটনীতিবিদ।

শিক্ষা

আৰোৰাই কেন্দ্ৰীয় শাসিত অঞ্চল চণ্ডীগড়ৰ পাঞ্জাৱ বিশ্ববিদ্যালয়ৰ পৰা ইংৰাজী বিষয়ত স্নাতক (বি এ অনাৰ্ছ) আৰু স্নাতকোত্তৰ (এম এ) ডিগ্ৰী লাভ কৰিছে।

কৰ্মজীৱন

আই এ এছ সেৱাৰ পূৰ্বে

আই এ এছ বিষয়া হিচাপে নিযুক্তি পোৱাৰ পূৰ্বে সুনীল আৰোৰাই জলন্ধৰৰ ডি এ ভি কলেজত সহযোগী অধ্যাপক হিচাপে কাৰ্যনিৰ্বাহ কৰিছিল। আৰু কেন্দ্ৰীয় তথ্য আৰু সম্প্ৰচাৰ সম্পাদক, কেন্দ্ৰীয় দক্ষতা উন্নয়ন আৰু উদ্যোগীকৰণ সচিব, ভাৰতীয় বিমান সংস্থাৰ অধ্যক্ষ আৰু পৰিচালন সঞ্চালক, আৰু ভাৰত চৰকাৰৰ অসামৰিক বিমান পৰিবহণ মন্ত্ৰালয়ৰ যৌথ সচিব হিচাপে কৰ্যনিৰ্বাহ কৰিছিল।

ভাৰতৰ নিৰ্বাচন আয়ুক্ত

আৰোৰাই ২০১৭ চনৰ ৩১ আগষ্টত ভাৰতৰ দুগৰাকী নিৰ্বাচন আয়ুক্তৰ ভিতৰত এজন হিচাপে কাৰ্যভাৰ গ্ৰহণ কৰে, আৰোৰাই ২০১৭ চনৰ ১ ছেপ্টেম্বৰত নিৰ্বাচন আয়ুক্তৰ পদ গ্ৰহণ কৰে। তেওঁৰ কাৰ্যকালত ২০১৯ চনৰ ভাৰতীয় সাধাৰণ নিৰ্বাচন অনুষ্ঠিত হৈছিল।

তেওঁ কৃষি-টেক ষ্টাৰ্ট-আপ গ্ৰাম উন্নাটিৰ অ-কাৰ্যবাহী অধ্যক্ষ হিচাপে যোগদান কৰিছে।

তথ্য সূত্ৰ

শ্ৰেণী:অসামৰিক সেৱা
শ্ৰেণী:জীৱিত ব্যক্তি
শ্ৰেণী:ভাৰতৰ মুখ্য নিৰ্বাচন আয়ুক্ত
শ্ৰেণী:ভাৰতীয় ব্যক্তি